CELEX: C2006/224/47
Language: sk
Date: 2006-09-16 00:00:00
Title: Vec C-314/06: Návrh na začatie prejudiciálneho konania, ktorý podal Cour de cassation (Francúzsko) 20. júla 2006 – Société Pipeline Méditerranée et Rhône (SPMR)/Administration des douanes et droits indirects, Direction nationale du renseignement et des enquêtes douanières (DNRED)

16.9.2006   
            
            
               SK
            
            
               Úradný vestník Európskej únie
            
            
               C 224/25
            
         Návrh na začatie prejudiciálneho konania, ktorý podal Cour de cassation (Francúzsko) 20. júla 2006 – Société Pipeline Méditerranée et Rhône (SPMR)/Administration des douanes et droits indirects, Direction nationale du renseignement et des enquêtes douanières (DNRED)
   (Vec C-314/06)
   (2006/C 224/47)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour de cassation
   Účastníci konania pred vnútroštátnym súdom
   
      Kasačný sťažovateľ: Société Pipeline Méditerranée et Rhône (SPMR)
   
      Druhý účastník konania o kasačnej sťažnosti: Administration des douanes et droits indirects, Direction nationale du renseignement et des enquêtes douanières (DNRED)
   Prejudiciálne otázky
   
               1.
            
            
               Má sa pojem „prípadu vyššej moci“ zapríčiňujúceho straty, ktoré sa vyskytnú v čase pozastavenia dohôd v zmysle článku 14 ods. 1 smernice Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov (1), chápať v tom zmysle, že ide o nepredvídateľné a neodvratné okolnosti vznikajúce z príčiny nespôsobenej oprávneným vlastníkom skladu, ktoré tento oprávnený vlastník skladu uvádza na podporu svojej žiadosti o oslobodenie od dane, alebo je postačujúce, aby tieto okolnosti boli voči oprávnenému vlastníkovi skladu neodvratné?
            
         
               2.
            
            
               Možno straty časti výrobkov uniknutých z ropovodu v dôsledku ich kvapalnej povahy a vlastností pôdy, na ktorú sa rozptýlili, a tieto vlastnosti bránili ich odstraňovaniu a viedli k ich zdaneniu, považovať za vlastnosti výrobkov v zmysle článku 14 ods. 1 už citovanej smernice 92/12?
            
         
      (1)  Ú. v. ES L 76, s. 1.